נעשה שמח
אל תגידו לי: מחר, התחילו מהיום. ; אני יודע שאפשר לשמוח ולחלום. ; למה לא? אני רוצה לשיר על אהבה. ; למה לא? ולדבר על יופי ותקווה. ; למה לי לכאוב תמיד את כל מה שקרה. ; למה לי? אפשר לצעוד קדימה בשירה. ; והיום נעשה שמח והיום אין זו אגדה, ; ותראו שהכול יפה וגם הלב מלא תודה! ; אל תגידו לי: חבל, חבל על תמול-שלשום. ; כל מה שהיה – היה, נתחיל לרקוד היום. ; למה לא? כדאי לכם לשיר על השמחה. ; למה לא? כדאי לכם לראות את הזריחה. ; למה לי להתבונן בחושך ובקור. ; למה לי, אם המחר יביא לי חום ואור. ; והיום נעשה שמח והיום אין זו אגדה, ; ותראו שהכול יפה וגם הלב מלא תודה! ; אל תאמרו: זה המצב, ואי אפשר לשיר. ; מי שיצטרף עכשיו ירגיש יותר צעיר. ; לא ולא, שלא תשירו לי על מחירים. ; לא ולא, ולא רוצה לשמוע סיפורים. ; לא ולא, שלא תאמרו: אנחנו עייפים. ; לא ולא, נשיר ביחד על ימים יפים. ; והיום נעשה שמח והיום אין זו אגדה, ; ותראו שהכול יפה וגם הלב מלא תודה!; 